nb en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da it da da da da da da da da fr da da da da da da da da da da da da da et da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Broderet pude med mønster | DIY-guide | ISABELLAS
DIY: Broderet pude med zigzagmønster
Tryl garnrester om til en blød pude med det smukkeste mønster. Find broderinålen frem og følg den nemme guide her.
Alle strikke- eller broderingsentusiaster ved, at de kreative garnprojekter ofte resulterer i garnrester. Heldigvis er der mange, kreative måder at udnytte resterne på - f.eks. ved at brodere en fin pude.
Er strikkekurven fuld af garnrester, kan du bruge dem til at brodere et smukt zigzagmønster på en pude. Vælg tre farver garn, og sy med lange sting efter vores diagram – det er slet ikke så svært, og din pude bliver helt unik.
Hæklet kurv af genanvendt garn
Find garnrester i forskellige farver, som klæder hinanden og det rum, du vil pynte med puden. Vælg gerne garnrester, der har nogenlunde samme tykkelse. Så dækker de enkelte farver stoffet jævnt over det hele og giver mønsteret et ensartet udtryk.
Få den fulde guide til den fine pude med zigzagmønster lige herunder!
Det skal du bruge til at brodere en pude i zigzagmønster:
Groft broderistof DMC Aida 2,4
Broderinål, der passer i størrelsen til dit garn
Bomuldsstof til pudens bagbeklædning – vælg en farve, der passer til en af dine garnrester
Monteringspude på 38 x 38 cm
Broderimønsteret er forsynet med sorte hjælpestreger for hvert 10. felt, og grå hjælpestreger markerer midten af hvert felt. For at gøre arbejdet nemmere for dig selv kan du tegne de sorte hjælpestreger op på dit stof med blyant eller med en forsvindingspen til broderi – den går væk af sig selv.
DIY-puder: 6 hjemmelavede pudebetræk
Sådan broderer du en pude med zigzagmønster:
Tråd nålen med den farve garn, du vil starte med, bind knude, og begynd at brodere zigzagmønsteret efter diagrammet med lange lige sting. Se diagrammet længere oppe.
Fortsæt opefter med de andre farver garn, til du har broderet hele fladen. Hæft ender undervejs.
Læg dit broderi ret mod ret på stoffet til pudens bagside. Sæt knappenåle i hele vejen rundt. Sy stykkerne sammen på symaskine med 1 cm’s sømrum, men lad et hul stå forneden. Klip kanterne til, vend retten udad igennem hullet, og læg monteringspuden ind i betrækket.
Sy hullet til med sytråd og små “usynlige” sting, pres kanterne med fingrene, og din pude er klar.
DIY: Yndig pude i kabelstrik
diy pudebetræk indretning idéer til boligen
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik